open-index/open-wikipedia-markdown huggingface dataset:
পোখরা বিমানবন্দর

**পোখরা বিমানবন্দর** , নেপালের পোখরাতে অবস্থিত একটি অভ্যন্তরীণ বিমানবন্দর। এই বিমানবন্দর প্রতিষ্ঠিত হয় ৪ জুলাই, ১৯৫৮ সালে এবং সরকার (নেপাল বেসামরিক বিমান চলাচল কর্তৃপক্ষ) এটি পরিচালনা করে। একাহান থেকে কাঠমান্ডু এবং জমসম- এ নিয়মিত ফ্লাইট এবং মানাং-এ মৌসুমে চলাচল করে। ভারত এবং নেপালের মধ্যে একটি দ্বিপাক্ষিক বিমান চলাচল চুক্তির আওতায়, পোখরাকে নেপালের দ্বিতীয় আন্তর্জাতিক বিমানবন্দরের জন্য নির্বাচন করা হয়েছে। দক্ষিণপূর্ব পোখরাতে ২০০৯ সালে নির্মাণকাজ শুরু হলেও, কাজ ধীরগতিতে এগোচ্ছে।  ২০১১ সালে নেপালের বেসরকারি বিমান সংস্থা বুদ্ধ এয়ার, পোখরা থেকে ভারতের *চৌধুরী চরণ সিং আন্তর্জাতিক বিমানবন্দর* লক্ষ্ণৌতে ফ্লাইট চালু করে, এবং ভবিষ্যতে নতুন দিল্লির *ইন্দিরা গান্ধী আন্তর্জাতিক বিমানবন্দরে* ফ্লাইট চালুর ঘোষণা দিয়েছে।

এই বিমানবন্দরের আপ্রন অতি ক্ষুদ্র এবং একই সাথে শুধুমাত্র 8 ছোট বিমান হ্যান্ডেল করতে পারে। মূল বিমানবন্দরের সমস্যা, যেমন কুয়াশার কারণে (TIA) বিকল্প বিমানবন্দর হিসাবে পোখরা বিমানবন্দর ব্যবহৃত হয়, কিন্তু ছোট রানওয়ে এবং ঠাসা আপ্রনের কারণে তৃতীয় বিমানবন্দরে পিমান পাঠাতে হয়।

এই বিমানবন্দরের নেপাল সেনাবাহিনীর এয়ার সার্ভিসের বিমান পরিচালনার সক্ষমতা আছে।
## সুবিধা
এই ববিমানবন্দরের এপ্রোন তুলনামূলকভাবে ছোট এবং এটি একবারে মাত্র আটপ্রপেলারের বিমান পরিচালনা করতে পারে। পোখরা বিমানবন্দর নেপালের প্রধান বিমানবন্দরের বিকল্প বিমানবন্দর, বিশেষত কুয়াশার মতো সমস্যার সময়ে। সংক্ষিপ্ত রানওয়ে এবং ভিড়ের কারণে, ফ্লাইটগুলিকে প্রায়শই আরও ছোট রানওয়ের তৃতীয় বিমানবন্দরে পাঠাতে হয়।
## এয়ারলাইন্স এবং গন্তব্য

## ঘটনা ও দুর্ঘটনা
*৬ নভেম্বর ১৯৯৭ – কাঠমান্ডু থেকে আগত নিকন এয়ারের একটি "অভ্র ৭৪৮-১০০" (9N-ACM), বিমানবন্দরে অবতরনের পর হাইড্রলিক ব্যবস্থা বিকল হয়ে রানওয়ে থেকে ছিটকে পড়ে। পাইলট বিমানটিকে রানওয়েতে ফিরিয়ে নিয়ে আসে  দূর পরে, কিন্তু ততক্ষনে রানওয়েতে পার্ক করা নেপাল এয়ারলাইন্সের আরেকটি অভ্র ৭৪৮ বিমানকে ধাক্কা দেয়। এই ঘটনায় ৮৮ জন যাত্রী এবং ৪ জন ক্রূর কেউ হতাহত হয়নি।
*২২ আগস্ট ২০০২  – একটি সাংগ্রী এয়ার বিমান জমসম থেকে পোখরা যাওয়ার পথে, তিনদিন চলমান বৃষ্টিতে ঘন মেঘের মধ্যে পাহাড়ে ধাক্কা লেগে বিধ্বস্ত হয়। ৩ জন ক্রু এবং ১৫ জন যাত্রীর সবাই নিহত হয়।
* ১৬ ফেব্রুয়ারি ২০১৪ -  নেপাল এয়ারলাইন্সের পোখরা থেকে জুমলা ফ্লাইটের একটি বিমান (9N-ABB), উড্ডয়নের পরেই বিধ্বস্ত হয়। খারাপ আবহাওয়ার কারণে বিধ্বস্ত  এই বিমানে থাকা ১৮ জনের সবাই মারা যায়।

## আরও দেখুন
* ত্রিভুবন আন্তর্জাতিক বিমানবন্দর

## তথ্যসূত্র

## বহিঃসংযোগ

* 
* Pokhara Flight Ticket Booking
* Online Pokhara Flight Tickets
* Flight in Nepal
* Kathmandu to Pokhara Flight Booking 

বিষয়শ্রেণী:নেপালের বিমানবন্দর
বিষয়শ্রেণী:১৯৫৮-এ নেপালে প্রতিষ্ঠিত
বিষয়শ্রেণী:পোখরা
বিষয়শ্রেণী:১৯৫৮-এ প্রতিষ্ঠিত বিমানবন্দর
নওয়াগাং নদী

**নওয়াগাং নদী** বা **নয়াগাঙ নদী** বাংলাদেশ-ভারতের একটি আন্তঃসীমান্ত নদী। নদীটি ভারতের মেঘালয় এবং বাংলাদেশের উত্তর-পূর্বাঞ্চলের সুনামগঞ্জ জেলার একটি নদী। নদীটির দৈর্ঘ্য ২০ কিলোমিটার, গড় প্রস্থ ৩৮ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক নয়াগাঙ নদীর প্রদত্ত পরিচিতি নম্বর উত্তর-পূর্বাঞ্চলের নদী নং ৪৪।

## অন্যান্য তথ্য
নওয়াগাং নদী অববাহিকার আয়তন ৩০ বর্গকিলোমিটার। নদীটির সর্বোচ্চ গভীরতা ৫ মিটার, এই গভীরতা উরুরগাঁও থেকে পরিমাপকৃত। এই নদীতে ১২ মাস পানিপ্রবাহ থাকে। ফেব্রুয়ারিতে কম প্রবাহ থাকে, তখন প্রবাহের পরিমাণ ১ ঘনমিটার/সেকেন্ড হয়। কিন্তু জুলাই-আগস্টে এই পরিমাণ বৃদ্ধি পেয়ে ৫০০ ঘসেন্টিমিটার/সেকেন্ড পৌঁছায়। নদীটিতে জোয়ার ভাটার প্রভাব নেই। এই নদীর তীরে টেংরাটিলা অবস্থিত।

## উৎপত্তি ও প্রবাহ
নওয়াগাং নদী ভারতের খাসিয়া জৈন্তিয়া পাহাড় হতে উৎপত্তি হয়ে বাংলাদেশের সুনামগঞ্জ জেলার দোয়ারাবাজার উপজেলার বাঁশতলা শহিদ স্মৃতিসৌধের নিকট দিয়ে বাংলাদেশে প্রবেশ করেছে। এই নদীর ডানদিকের উপনদী হচ্ছে উমফুঙ নদ এবং বাম দিকের উপনদী হচ্ছে উমিয়াম নদীর শাখা বড়খাল।  এরপর আরো দক্ষিণে এই নদীর ডানদিকের উপনদী হচ্ছে বোগলা নদী। সীমান্ত থেকে এই নদী প্রায় ১০ কিলোমিটার পথ অতিক্রম করে সুরমা নদীতে মিলেছে।

## আরও দেখুন
* বাংলাদেশের নদীর তালিকা
* বাংলাদেশের বড় নদীসমূহ
* পশ্চিমবঙ্গের নদীর তালিকা

## তথ্যসূত্র

বিষয়শ্রেণী:এশিয়ার আন্তর্জাতিক নদী
বিষয়শ্রেণী:মেঘালয়ের নদী
বিষয়শ্রেণী:ভারতের নদী
বিষয়শ্রেণী:সুনামগঞ্জ জেলার নদী
বিষয়শ্রেণী:দোয়ারাবাজার উপজেলা
উমিয়াম নদী

**উমিয়াম নদী** বা **উমিয়েও নদী** বাংলাদেশ-ভারতের একটি আন্তঃসীমান্ত নদী। নদীটি বাংলাদেশের উত্তর-পূর্বাঞ্চলের সুনামগঞ্জ জেলার একটি নদী। নদীটির দৈর্ঘ্য ১৬ কিলোমিটার, গড় প্রস্থ ৪৫২ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক উমিয়াম নদীর প্রদত্ত পরিচিতি নম্বর উত্তর-পূর্বাঞ্চলের নদী নং ০৬। উমিয়াম নদীর গভীরতা ৮ মিটার এবং অববাহিকার আয়তন ৪৮ বর্গকিলোমিটার।

## উৎপত্তি ও প্রবাহ
উমিয়াম নদী ভারতের খাসিয়া জৈন্তিয়া পাহাড় হতে উৎপত্তি হয়ে বাংলাদেশের সুনামগঞ্জ জেলার ছাতকের দোয়ারাবাজার দিয়ে বাংলাদেশে প্রবেশ করেছে। তারপর ছাতকের সুরমা নদীতে প্রবেশ করেছে।

## অন্যান্য তথ্য
এই নদীতে সারা বছরই পানিপ্রবাহ থাকে। শুষ্ক মৌসুমে ফেব্রুয়ারি-মার্চের দিকে প্রবাহের গভীরতা কমে গিয়ে ২.৫ মিটার পর্যন্ত থাকে। তবে বর্ষা মৌসুমে জুন-আগস্টে এই পরিমাণ বৃদ্ধি পেয়ে ৮ মিটার পর্যন্ত পৌঁছায়। নদীটিতে জোয়ার ভাটার প্রভাব নেই।

## গুরুত্বপূর্ণ স্থাপনা
উমিয়াম নদীর তীরে ছাতক শহর অবস্থিত।

## আরও দেখুন
* বাংলাদেশের নদীর তালিকা
* পশ্চিমবঙ্গের নদনদীর তালিকা
* বাংলাদেশের বড় নদীসমূহ

## তথ্যসূত্র

বিষয়শ্রেণী:এশিয়ার আন্তর্জাতিক নদী
বিষয়শ্রেণী:মেঘালয়ের নদী
বিষয়শ্রেণী:ভারতের নদী
বিষয়শ্রেণী:দোয়ারাবাজার উপজেলা
বিষয়শ্রেণী:ছাতক উপজেলা
বিষয়শ্রেণী:সুনামগঞ্জ জেলার নদী
কোফুন যুগ

বলতে জাপানের ইতিহাসে আনুমানিক ২৫০ থেকে ৫৩৮ খ্রিষ্টাব্দ পর্যন্ত সময়কালকে বোঝায়। এটি য়ায়োই যুগের পরবর্তী যুগ। সমসাময়িক ধ্বংসাবশেষ থেকে যে বিশেষ প্রকার সমাধিস্তূপের চিহ্ন পাওয়া গেছে, তাদের নামানুসারে এই যুগের নামকরণ হয়েছে। কোফুন যুগ এবং তার পরবর্তী আসুকা যুগ দুটিকে অনেক সময়ে একত্রে য়ামাতো যুগ বলা হয়।

আসুকা যুগ থেকে কোফুন যুগকে পৃথক করা হয় সাংস্কৃতিক বৈশিষ্ট্যের নিরিখে। কোফুন যুগে জাপানে একটি সমৃদ্ধ শিন্তো সংস্কৃতির নিদর্শন পাওয়া গেছে যেগুলি বৌদ্ধধর্মের আবির্ভাব অপেক্ষা প্রাচীন। রাজনৈতিক ক্ষেত্রে শক্তিশালী এক গোষ্ঠীর নেতা হনশুর পশ্চিমাংশ ও কিউশুর উত্তরার্ধ অধিকার করে জাপানের রাজবংশ প্রতিষ্ঠা করেন। তানেগাশিমায় প্রাপ্ত কোফুন সমাধিক্ষেত্র এবং য়াকুশিমায় প্রাপ্ত দুটি প্রাচীন শিন্তো মন্দিরের অবস্থান থেকে ধারণা করা হয় এই দ্বীপগুলি সম্ভবত য়ামাতো রাজ্যের দক্ষিণ সীমার নির্দেশক। অন্যদিকে রাজ্যটির সম্ভাব্য উত্তর সীমা ছিল বর্তমান নিইগাতার তাইনাই অঞ্চল পর্যন্ত। এখান থেকে য়ামাতো রাজ্যের প্রশাসকদের ঘনিষ্ঠ জনৈক ব্যক্তির সমাধিস্তূপ আবিষ্কার হয়েছে।

## তথ্যসূত্র

বিষয়শ্রেণী:জাপানের ইতিহাস
বিষয়শ্রেণী:পূর্ব এশিয়ার প্রত্নতাত্ত্বিক সংস্কৃতি
রোবট ভবন

**রোবট ভবন** 'সাথর্ন' ব্যবসা জেলা ব্যাংকক, থাইল্যান্ডে অবস্থিত; বাড়িটি 'মার্কিন ওভারসিজ ব্যাঙ্ক' এর ব্যাংককের সদর দপ্তর।
এটি সুমিত জুমসাই কর্তৃক এশিয়া ব্যাংক এর জন্য ডিজাইন করা হয়েছে, ব্যাংকিং এ কম্পিউটারিকরণের প্রতিফলিত ঘটাতে।

## নকশা

## বৈশিষ্ট্য

## স্বীকৃতি

## আরও দেখুন

## তথ্যসূত্র

### নোট

### কর্মকাণ্ড

* Kusno, Abidin. *Behind the Postcolonial: Architecture, Urban Space and Political Cultures in Indonesia.*  Routledge (2000). .
* Sennott, Stephen (editor). *Encyclopedia of 20th Century Architecture*. Taylor & Francis (2004). .
* Sumet Jumsai. "Building Study: Bank of Asia, Bangkok." *Mimar: Architecture in Development* 23 (1987): 74–81. Singapore: Concept Media Ltd.
* Williams, China and Joe Cummings. *Bangkok*. Lonely Planet (2004). .

## বহিঃসংযোগ
বিষয়শ্রেণী:উত্তর-আধুনিক স্থাপত্য
টেম্পু

**টেম্পু** হচ্ছে চার চাকা বিশিষ্ট এক প্রকার ইঞ্জিনচালিত যাত্রিবাহী গাড়ি। এইধরনের গাড়িতে সাধারণত ১৪টি বসার স্থান থাকে। গাড়ির যাত্রি বসার স্থানে ১২ জন এবং গাড়ির চালকের সাথে ২ জন বসতে পারে। গাড়ির হেল্পার গাড়ির পিছনে উন্মুক্তভাবে দাড়িয়ে থাকেন এবং যাত্রিদের থেকে ভাড়া  সংগ্রহ করে থাকেন। তবে যদি ভিতরে বসার জায়গা না থাকে তখন কিছু যাত্রিও হেল্পারের সাথে গাড়ির পিছনে দাড়িয়ে যাতায়াত করেন।

বিষয়শ্রেণী:যানবাহন
বিষয়শ্রেণী:বাংলাদেশে যোগাযোগব্যবস্থা
পারিবারিক বিশৃঙ্খলা

**[[পারিবারিক]] বিশৃঙ্খলা** হলো একটি পরিবারের বিশেষ অবস্থা। পরিবারের মাধ্যমে ব্যক্তি তার সকল প্রয়োজনীয় চাহিদা পূরণ করতে চায়। কিন্তু যদি কোন কারণে পরিবারের পরিবারের সদস্যগণ তাদের দায়িত্ব কর্তব্য পালনে বার্থ হয় তখন পরিবারের মধ্যে এক ধরনের অস্বাভাবিক পরিবেশের সৃষ্টি হয়। আর এই অনাকাঙ্ক্ষিত পরিস্থিতিকেই বলা হয় পারিবারিক বিশৃঙ্খলা।

## সংজ্ঞা
; এলগিন হান্ট বলেন,
পরিবারের সদস্যদের মধ্যে সৃষ্ট বিশৃঙ্খলা হল পারিবারিক বিশৃঙ্খলা ।
## বিভিন্ন ধরনের পারিবারিক বিশৃঙ্খলা
* বিবাহ বিচ্ছেদ
* অবৈধ সন্তান 
* পলায়ন
* যৌনব্যাধি 
* দাম্পত্য কলহ
* বাল্য বিবাহ
* বহু বিবাহ

## পারিবারিক বিশৃঙ্খলার কারণ
* শিক্ষার অভাব
* কুসংস্কার
* অপসংস্কৃতির সংমিশ্রণ
* বিয়ে পূর্ব প্রেম
* অর্থনৈতিক অসচ্ছলতা
* সামঞ্জস্যহীন বিয়ে
* শিল্পায়ন 
* পরিবর্তনশীল সমাজ

## পারিবারিক বিশৃঙ্খলার প্রভাব
* সদস্যদের মধ্যে সম্পর্কের অবনতি
* বিবাহ বিচ্ছেদ
* পারিবারিক কলহ
* শিশুর বৃদ্ধি ও বিকাশে বাঁধা
* নিরাপত্তাহীনতা 
* অর্থনৈতিক অবনতি
* সম্পদের অপব্যবহার
* সামাজিক বিশৃঙ্খলার সৃষ্টি

## প্রতিকার
* গণসচেতনতা বৃদ্ধি 
* শিক্ষার হার বৃদ্ধি 
* প্রতিকারমূলক ব্যবস্থা গ্রহণ
* সমাজকর্মী নিযুক্ত করা
* সদস্যদের মধ্যে সুসম্পর্ক সৃষ্টি করা

## বহিঃসংযোগ

বিষয়শ্রেণী:পরিবার
বিষয়শ্রেণী:মানব আচরণ
বেইজিং রিভিউ

***বেইজিং রিভিউ*** (; ) হল চীনের একমাত্র ইংরেজিতে প্রকাশিত ম্যাগাজিন। চায়না ইন্টারন্যাশনাল পাবলিশিং গ্রুপ প্রকাশিত এ ম্যাগাজিনের প্রতি সংখ্যার সার্কুলেশন ৭০,০০০ এবং "পুরো চীন এবং বিশ্বের ১৫০টি রাষ্ট্র ও বেশকিছু অঞ্চলে" এই ম্যাগাজিন যায় বলে দাবি করা হয়।"

## ইতিহাস
১৯৫৮ সালের ৪ঠা মার্চ সাপ্তাহিক *পিকিং রিভিউ* নামে প্রকাশ শুরু হয় এই ম্যাগাজিনের। ঝোউ এনলাই-এর পরামর্শে *[[পিপলস চায়না]]* নামের পাক্ষিক ম্যাগাজিনের স্থলে এই ম্যাগাজিনের কথা চিন্তা করা হয়। *পিপলস চায়না* ১৯৫০ সাল থেকে ১৯৫৭'র ডিসেম্বর পর্যন্ত প্রকাশিত হয়েছিল।

শুরু থেকেই গণচীনের সরকারের সাথে পুরো বিশ্বের যোগাযোগের একটি গুরুত্বপূর্ণ মাধ্যম হিসেবে এই ম্যাগাজিন কাজ করত। এর প্রথম সংখ্যায় সম্পাদকীয়তে ম্যাগাজিনটির সম্পাদক জানান, যে ম্যাগাজিনটি "চীনের অর্থনীতি, রাজনীতি ও সাংস্কৃতিক উন্নয়ন, এবং সেইসাথে বিশ্বের সাথে চীনের সম্পর্ক ইত্যাদি বিষয় সময়ময়, যথাযথ এবং সর্বাগ্রে তথ্য সরবরাহ করতে চায়।" ১৯৭৯ সালের পত্রিকাটির নাম বদলে যায়। এ বছরের প্রথম সংখ্যা থেকেই *বেইজিং রিভিউ* হিসেবে পত্রিকাটি প্রকাশিত হতে থাকে। বৈদেশিক ভাষায় প্রকাশনার উপরে পিনয়িন বর্ণান্তরকরণ নিয়ম আরোপ করায় পত্রিকাটির নাম পরিবর্তন করা হয়।

### অন্যান্য ভাষার সংস্করণ
৪ঠা মার্চ, ১৯৫৮ সালে ইংরেজিতে ম্যাগাজিনটি চালু হয়। পরবর্তীতে মার্চ, ১৯৬৩ সাল থেকে ফরাসী ও স্প্যানিশ ভাষায় দ্বি-সাপ্তাহিক হিসেবে ম্যাগাজিনটির প্রকাশ চলতে থাকে। ১৯৬৪ সালের ১লা জানুয়ারি থেকে এ ভাষাগুলোতেও সাপ্তাহিক হিসেবেই এর প্রকাশ চলতে থাকে। আগস্ট, ১৯৬৩ সালে পত্রিকাটির জাপানি ও জানুয়ারি, ১৯৬৪ সালে ইন্দোনেশীয় সংস্করণ চালু হয়। ২২শে সেপ্টেম্বর, ১৯৬৪ থেকে এর জার্মান সংস্করণ চালু হয় *পিকিং রুন্ডেসচাউ* নামে। ১৯৭০-এর শেষ দিকে আরবি সংস্করণ চালু করা হয়।

### অনলাইন সংস্করণ
ইংরেজি ভাষায় মুদ্রিত সংস্করণ ছাড়াও চীনা, ইংরেজি, ফরাসি, জাপানি ও জার্মান ভাষায় *বেইজিং রিভিউ*র অনলাইন সংস্করণ রয়েছে। সাম্প্রতিক সময়ে এ ম্যাগাজিনটি আইপ্যাড সংস্করণের পাশাপাশি বহুভাষিক ই-ম্যাগাজিন, মোবাইল ফোন, ই-মেইল নিউজলেটার চালু করেছে। পত্রিকাটির একটি সমৃদ্ধ সংগ্রহশালাও রয়েছে। বর্তমানে প্রতিদিন গড়ে ১ মিলিয়নেরও বেশি মানুষ ওয়েবসাইটে প্রবেশ করে।

## প্রকাশক
*বেইজিং রিভিউ*র সম্পাদক ও অনুবাদকেরা অধিকাংশ ক্ষেত্রেই বৈদেশিক ভাষার অন্যান্য প্রেস এবং ম্যাগাজিনের সাথে যুক্ত থাকেন।

## তথ্যসূত্র

## বহিঃসংযোগ
*
*পিকিং রিভিউর ঐতিহাসিক সংখ্যাসমূহের সংগ্রহ
*চায়না ইন্টারন্যাশনাল পাবলিশিং গ্রুপ 

বিষয়শ্রেণী:১৯৫৮-এ প্রতিষ্ঠিত
বিষয়শ্রেণী:চীনা ম্যাগাজিন
বিষয়শ্রেণী:সমাজতান্ত্রিক ম্যাগাজিন
বিষয়শ্রেণী:ইংরেজি ভাষার ম্যাগাজিন
বিষয়শ্রেণী:১৯৫৮-এ প্রতিষ্ঠিত ম্যাগাজিন
বিষয়শ্রেণী:অনলাইন ম্যাগাজিন
বিষয়শ্রেণী:সাপ্তাহিক ম্যাগাজিন
বিষয়শ্রেণী:১৯৫৮-এ চীনে প্রতিষ্ঠিত
বিষয়শ্রেণী:সাম্যবাদী ম্যাগাজিন
বিষয়শ্রেণী:বহুভাষিক ম্যাগাজিন
বিষয়শ্রেণী:সাপ্তাহিক সংবাদ ম্যাগাজিন
বিষয়শ্রেণী:রাষ্ট্রীয় গণমাধ্যম
জোমসোম বিমানবন্দর

**জোমসোম বিমানবন্দর**  জোমসোম শহরের একটি বিমানবন্দর, যার অবস্থান নেপালের ঢাওয়ালগিরি অঞ্চলের মুস্তাং জেলাতে। এটি নেপালি এবং ভারতীয়দের জনপ্রিয় তীর্থস্থান, মুক্তিনাথ মন্দিরের প্রবেশপথ। এই বিমানবন্দরের নেপাল সেনাবাহিনীর এয়ার সার্ভিসের বিমান পরিচালনার সক্ষমতা আছে।

## অবস্থান
অবস্থান এবং স্বল্পদৈর্ঘের রানওয়ের জন্য এটি বিশ্বের অন্যতম বিপজ্জনক বিমানবন্দর। ২,৭০০ মিটার উচ্চতার এই বিমানবন্দর ৮,০০০ মিটার উচ্চতার পর্বত দ্বারা পরিবেষ্টিত। পোখরা এবং জোমসোমের মধ্যে গভীর গিরিখাদসহ অন্নপূর্ণা (৮,০৯১ মিটার) এবং ধবলগিরি(৮,১৬৭ মিটার) পর্বত আছে।

## সুযোগসুবিধা
এই বিমানবন্দরের অবস্থান সমুদ্রপৃষ্ঠ থেকে  উপরে। পিচের রানওয়ের এই বিমানবন্দরটি ০৬/২৪ যার পরিমাপ .

## এয়ারলাইন্স এবং গন্তব্য

[থাম্ব|১৪ মে ২০১২ - অগ্নি এয়ার ফ্লাইট, ডর্নিয়ার ২২৮ বিমান জোমসোম বিমানবন্দরের অবতরনের সময় বিধ্বস্ত হয়, এতে বিমানে থাকা ২১ জনের মধ্যে ১৫ জন মারা যায়।[১] এই দুর্ঘটনায় ভারতীয় শিশু অভিনেত্রী তরুনি সাচদেব নিহত হয়।](https://bn.wikipedia.org/wiki/%E0%A6%9A%E0%A6%BF%E0%A6%A4%E0%A7%8D%E0%A6%B0:A_plane_flying_from_Jomsom_Airport_towards_the_mountain..jpg)

## ঘটনা
* ১৪ মে ২০১২ - অগ্নি এয়ার ফ্লাইট, ডর্নিয়ার ২২৮ বিমান জোমসোম বিমানবন্দরের অবতরনের সময় বিধ্বস্ত হয়, এতে বিমানে থাকা ২১ জনের মধ্যে ১৫ জন মারা যায়। এই দুর্ঘটনায় ভারতীয় শিশু অভিনেত্রী তরুনি সাচদেব নিহত হয়।
* ১৬ মে ২০১৩ - নেপাল এয়ারলাইন্সের ফ্লাইট ৫৫৫, ১৮ জন যাত্রী এবং ৩ জন ক্রু নিয়ে গান্দাকি নদীর তীরে বিধ্বস্ত হয়। কেউ নিহত হয়নি কিন্তু সাত জন মারাত্মক আহত হন। বিমানে ৮ জন জাপানি পর্যটক এবং বাকিরা নেপালি ছিলেন।

## আরও দেখুন
* ত্রিভুবন আন্তর্জাতিক বিমানবন্দর
* পোখরা বিমানবন্দর

## তথ্যসূত্র


## বহিঃসংযোগ

* 

বিষয়শ্রেণী:নেপালের বিমানবন্দর
ধলা নদী

**ধলা নদী** বাংলাদেশ-ভারতের একটি আন্তঃসীমান্ত নদী। নদীটি ভারতের মেঘালয় এবং বাংলাদেশের উত্তর-পূর্বাঞ্চলের সিলেট জেলার একটি নদী। নদীটির দৈর্ঘ্য ৯০ কিলোমিটার, প্রস্থ ৯৪৫ মিটার, এবং প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক ধলা নদীর প্রদত্ত পরিচিতি নম্বর উত্তর-পূর্বাঞ্চলের নদী নং ৩৫।

## অন্যান্য তথ্য
ধলা নদী অববাহিকার আয়তন ৭০ বর্গকিলোমিটার। ধলা নদীতে জোয়ারভাটার প্রভাব নেই।

## উৎপত্তি ও প্রবাহ
ধলা নদী ভারতের আসাম-মেঘালয় রাজ্য হতে আগত ডোবা চ্যানেল হতে উৎপন্ন হয়ে পিয়াইন নদীর মাধ্যমে সুরমা নদীতে মিশেছে। বাংলাদেশে সিলেট জেলার কোম্পানীগঞ্জ দিয়ে প্রবেশ করে পিয়াইন নদীতে মিলেছে।

## আরও দেখুন
* বাংলাদেশের নদীর তালিকা
* পশ্চিমবঙ্গের নদনদীর তালিকা
* বাংলাদেশের বড় নদীসমূহ

## তথ্যসূত্র

বিষয়শ্রেণী:এশিয়ার আন্তর্জাতিক নদী
বিষয়শ্রেণী:মেঘালয়ের নদী
বিষয়শ্রেণী:ভারতের নদী
বিষয়শ্রেণী:সিলেট জেলার নদী
বিষয়শ্রেণী:কোম্পানীগঞ্জ উপজেলা, সিলেট
গৌতম বুদ্ধ বিমানবন্দর

**গৌতম বুদ্ধ আন্তর্জাতিক বিমানবন্দর** , নেপালের লুম্বিনী অঞ্চলের  রূপন্দেহী জেলার ভাইরালা পৌরসভায় অবস্থিত একটি বিমানবন্দর। ধর্মেন্দ্র পান্ডে  গৌতম বুদ্ধ আন্তজার্তিক বিমানবন্দরের প্রধান। এই বিমানবন্দরটিকে নেপালের দ্বিতীয় বিমানবন্দর হিসাবে,  আন্তর্জাতিক বিমানবন্দরে উন্নীত করার কাজ চলছে।

## সুবিধাসমূহ
এই বিমানবন্দরের অবস্থান সমুদ্রপৃষ্ঠ থেকে  উপরে। পিচের তৈরি রানওয়ের ডিজাইন ১০/২৮ এবং পরিমাপ  এবং বর্তমানে এটি আন্তর্জাতিক বিমানবন্দর হিসাবে ব্যবহৃত হচ্ছে। এই বিমানবন্দরে ১৫০০-মিটার x ২৩ মিটার সমান্তরাল ট্যাক্সিওয়ে (10-28) যা আগে অভ্যন্তরীণ বিমানগুলির জন্য ব্যবহৃত হয়।

## ঊন্নয়ন
৩,০০০ মিটার রানওয়ে এবং ছয়টি আন্তর্জাতিক বিমান পার্কিং-এর পরিকম্পনা আছে। এশীয় উন্নয়ন ব্যাংক এই বিমানবন্দরের উন্নয়নের অর্থের যোগান দিবে ঋণ এবং সাহায্য হিসাবে যথাক্রমে $৪২.৯৬ মিলিয়ন এবং $১২.৭৫ মিলিয়ন ডলার।

## এয়ারলাইন্স এবং গন্তব্যস্থল

## আরও দেখুন
* ত্রিভুবন আন্তর্জাতিক বিমানবন্দর
* পোখরা বিমানবন্দর

## তথ্যসূত্র


## বহিঃসংযোগ

* 

বিষয়শ্রেণী:নেপালের বিমানবন্দর
বিষয়শ্রেণী:১৯৫৮-এ প্রতিষ্ঠিত বিমানবন্দর
বিষয়শ্রেণী:১৯৫৮-এ নেপালে প্রতিষ্ঠিত
পিয়াইন নদী

**পিয়াইন নদী** বা **পিয়াইন গাং নদী** বাংলাদেশ-ভারতের একটি আন্তঃসীমান্ত নদী। নদীটি বাংলাদেশের উত্তর-পূর্বাঞ্চলের সুনামগঞ্জ ও সিলেট জেলার একটি নদী। এটি ভ্রমণের জন্য বিখ্যাত।  বাংলাদেশ পানি উন্নয়ন বোর্ড বা "পাউবো" কর্তৃক পিয়াইন নদীর প্রদত্ত পরিচিতি নম্বর উত্তর-পূর্বাঞ্চলের নদী নং ৪৯।

## অন্যান্য তথ্য
পিয়াইন নদীটির দৈর্ঘ্য ১৪৫ কিলোমিটার। জাফলং থেকে ছাতক পর্যন্ত ৮০ কিলোমিটার পথে এর ২২টি বাঁক আছে। সিলেটের পাহাড়ি নদীর বৈশিষ্ট্যের মতো এই নদীতে পাহাড়ি ঢলে আগাম বন্যা হয়ে থাকে। বন্যার পানি পাহাড় থেকে প্রচুর পাথরও নিয়ে আসে। এই নদী তীরের শহর হলো সংগ্রামপুঞ্জি এবং প্রতাপপুর বিডিআর ক্যাম্প।

## উৎপত্তি ও প্রবাহ
পিয়াইন নদী ভারতের আসামের ওম বা উমগট নদী থেকে উৎপত্তি লাভ করেছে। ভারতের আসাম রাজ্যের জয়ন্তীয়া পাহাড় হতে উৎপত্তি হয়ে উমগট নদী দক্ষিণ দিকে প্রবাহিত হয়ে বাংলাদেশের সিলেট জেলার ছাতকের উত্তরে শনগ্রাম সীমান্তের কাছে বাংলাদেশের সুরমা নদীতে পতিত হয়েছে। প্রবেশ পথেই উমগট নদী দুই ভাগে বিভক্ত হয়েছে যার প্রধান শাখাটি পিয়াইন নদী এবং অপর  শাখাটি ডাউকি বা জাফলং নামে প্রবাহিত হয়।

## চিত্রসংগ্রহ

Jaflong Sylhet Bangladesh (11).JPG
Piyain River (3).jpg
Piyain River (6).jpg
Piyain River (9).jpg|জাফলং জিরো পয়েন্টে পিয়াইন নদী
Piyain River at Chhatak.JPG|ছাতক উপজেলায় পিয়াইন নদী
Piyain River(পিয়াইন নদী).jpg


## আরও দেখুন
* বাংলাদেশের নদীর তালিকা
* পশ্চিমবঙ্গের নদনদীর তালিকা
* বাংলাদেশের বড় নদীসমূহ

## তথ্যসূত্র

## বহিঃসংযোগ

*বাংলাপিডিয়ায় পিয়াইন নদী

বিষয়শ্রেণী:এশিয়ার আন্তর্জাতিক নদী
বিষয়শ্রেণী:মেঘালয়ের নদী
বিষয়শ্রেণী:ভারতের নদী
বিষয়শ্রেণী:বাংলাদেশের নদী
বিষয়শ্রেণী:সিলেট বিভাগের নদী
সারিগোয়াইন নদী

**সারিগোয়াইন নদী** বাংলাদেশ-ভারতের একটি আন্তঃসীমান্ত নদী। নদীটির দৈর্ঘ্য ২৫.৭৫ কিলোমিটার। প্রস্থ ১১৭ মিটার যা সারিঘাটে পরিমাপকৃত। নদীটির গভীরতা ৮.৫ মিটার এবং নদী অববাহিকার আয়তন ৭৫ বর্গকিলোমিটার।

## উৎপত্তি ও প্রবাহ
সারিগোয়াইন নদী ভারতের লালখাল চাবাগানের নিকটে লোভাছড়ি নদী হতে উৎপত্তি লাভ করে সিলেট জেলার জৈন্তাপুর দিয়ে বাংলাদেশে প্রবেশ করেছে। বাংলাদেশে নদীটি বাদামঘাট হতে সিঙ্গারখাল নাম ধারণ করে সিলেটের কোম্পানীগঞ্জের সুরমা নদীতে পতিত হয়েছে।

## আরও দেখুন
* বাংলাদেশের নদীর তালিকা
* পশ্চিমবঙ্গের নদনদীর তালিকা
* বাংলাদেশের বড় নদীসমূহ

## তথ্যসূত্র

বিষয়শ্রেণী:এশিয়ার আন্তর্জাতিক নদী
বিষয়শ্রেণী:মেঘালয়ের নদী
বিষয়শ্রেণী:ভারতের নদী
বিষয়শ্রেণী:সিলেট জেলার নদী
রেসলম্যানিয়া ২

**রেসলম্যানিয়া** একটি পেশাদার কুস্তি প্রতি-দর্শনে-পরিশোধ (পিপিভি) এবং সরাসরি ধারাবাহিক সম্প্রচার অনুষ্ঠান ছিল, যা ওয়ার্ল্ড রেসলিং ফেডারেশন (ডাব্লিউডাব্লিউএফ) প্রযোজনা করেছে, যা রেসলম্যানিয়া কালানুক্রমিকের অধীনে প্রচারিত দ্বিতীয় অনুষ্ঠান ছিল। এই অনুষ্ঠানটি ১৯৮৬ সালের ৭ই এপ্রিল তারিখে মার্কিন যুক্তরাষ্ট্রের নিউ ইয়র্কের ইউনিয়নডেলের নাসাউ ভেটেরান মেমোরিয়াল কলিসিয়াম, ইলিনয়ের রোজমন্টের রোজমন্ট হরাইজন এবং ক্যালিফোর্নিয়ার লস অ্যাঞ্জেলেসের লস অ্যাঞ্জেলেস মেমোরিয়াল স্পোর্টস এরিনায় অনুষ্ঠিত হয়েছে।

এই অনুষ্ঠানে সর্বমোট বারোটি ম্যাচ অনুষ্ঠিত হয়েছে। এই অনুষ্ঠানের সর্বশেষ ম্যাচে হাল্ক হোগান ডাব্লিউডাব্লিউএফ ওয়ার্ল্ড হেভিওয়েট চ্যাম্পিয়নশিপ ম্যাচে কিং কং বান্ডিকে পরাজিত করেছে। অন্যান্য শীর্ষস্থানীয় ম্যাচে, র‍্যান্ডি স্যাভেজ ডাব্লিউডাব্লিউই আন্তঃমহাদেশীয় চ্যাম্পিয়নশিপের জন্য আয়োজিত একক ম্যাচে জর্জ স্টিলকে এবং ডাব্লিউডাব্লিউএফ ট্যাগ টিম চ্যাম্পিয়নশিপ ম্যাচে দ্য ব্রিটিশ বুলডগ দ্য ড্রিম টিমকে পিনফলের মাধ্যমে পরাজিত করেছে।

## কাহিনী
এই অনুষ্ঠানে পূর্ব নির্ধারিত কাহিনীর ধারাবাহিকতায় অনুষ্ঠিত ম্যাচগুলো অন্তর্ভুক্ত ছিল, যেখানে কুস্তিগিরগণ পূর্ব নির্ধারিত কাহিনী অনুযায়ী অনুষ্ঠানগুলোতে নায়ক, খলনায়ক অথবা পার্থক্যহীন চরিত্র ধারণ করেছেন যা এক বা একাধিক ম্যাচে উত্তেজনা সৃষ্টি করেছে। এই ম্যাচগুলোর ফলাফল ডাব্লিউডাব্লিউএফের লেখকদের দ্বারা পূর্বনির্ধারিত ছিল, যার ধারাবাহিক কাহিনী ডাব্লিউডাব্লিউএফের সাপ্তাহিক টেলিভিশন অনুষ্ঠানে প্রদর্শন করা হয়েছে।

## পটভূমি
রেসলম্যানিয়া হলো ডাব্লিউডাব্লিউই দ্বারা আয়োজিত একটি বার্ষিক সরাসরি অনুষ্ঠান, এটি পেশাদার কুস্তি ইতিহাসের দীর্ঘতম চলমান পেশাদার কুস্তি অনুষ্ঠান, যা সাধারণত প্রতি বছরের মার্চ অথবা এপ্রিল মাসে অনুষ্ঠিত হয়। "গ্রীষ্মের সবচেয়ে বড় পার্টি" হিসেবে পরিচিত এই অনুষ্ঠানটি ডাব্লিউডাব্লিউই দ্বারা আয়োজিত প্রধান চারটি প্রতি-দর্শনে-পরিশোধ অনুষ্ঠানের (রয়্যাল রাম্বল, সামারস্ল্যাম এবং সার্ভাইভার সিরিজ) মধ্যে একটি; এবং ২০২১ সাল অনুযায়ী, প্রধান পাঁচটি অনুষ্ঠানের মধ্যে একটি (যেখানে মানি ইন দ্য ব্যাংক অন্তর্ভুক্ত)। এটি ডাব্লিউডাব্লিউই দ্বারা আয়োজিত পাঁচটি প্রধান অনুষ্ঠানের মধ্যে বৃহত্তম অনুষ্ঠান। এই অনুষ্ঠানটি ক্রীড়া বিনোদনের সুপার বোল হিসেবে অভিহিত করা হয়। অনেকটা সুপার বোলের মতো, শহরগুলো রেসলম্যানিয়া অনুষ্ঠানটি আয়োজন করার অধিকারের জন্য প্রস্তাব প্রদান করে। ১৯৮৫ সালের ৩১শে মার্চ তারিখে প্রথমবারের মতো রেসলম্যানিয়া অনুষ্ঠিত হয়েছে।

১৯৮৬ সালের এই অনুষ্ঠানটি রেসলম্যানিয়া কালানুক্রমিকের দ্বিতীয় অনুষ্ঠান ছিল, যা ৭ই এপ্রিল তারিখে মার্কিন যুক্তরাষ্ট্রের নিউ ইয়র্কের ইউনিয়নডেলের নাসাউ ভেটেরান মেমোরিয়াল কলিসিয়ামে আয়োজন করার জন্য নির্ধারণ করা হয়েছিল। এই অনুষ্ঠানটি ঐতিহ্যগতভাবে প্রতি-দর্শনে-পরিশোধে সম্প্রচার করার পাশাপাশি, এটি মার্কিন যুক্তরাষ্ট্রে ধারাবাহিক সম্প্রচার পরিষেবায় সম্প্রচার করা হয়েছে।

## ফলাফল

### ব্যাটেল রয়্যাল

## তথ্যসূত্র

## বহিঃসংযোগ
*  

১৯৮৬
রেসলম্যানিয়া
বিষয়শ্রেণী:এপ্রিল ১৯৮৬-এ মার্কিন যুক্তরাষ্ট্রে ঘটনা
বিষয়শ্রেণী:১৯৮৬-এ নিউ ইয়র্ক
বিষয়শ্রেণী:নিউ ইয়র্কে ঘটনা
বিষয়শ্রেণী:ইউনিয়নডেলে পেশাদার কুস্তি
জুরি নদী

**জুরি নদী** বা **জুরী নদী** বা **জুড়ী নদী** বাংলাদেশ-ভারতের একটি আন্তঃসীমান্ত নদী। নদীটির দৈর্ঘ্য ৭৩ কিলোমিটার, গড় প্রস্থ ৫৩ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক জুরি নদীর প্রদত্ত পরিচিতি নম্বর উত্তর-পূর্বাঞ্চলের নদী নং ৩৩।

## অন্যান্য তথ্য
জুরি নদী অববাহিকার আয়তন ৬২৯ বর্গকিলোমিটার। নদীটিতে সারাবছর পানিপ্রবাহ থাকে। তবে বর্ষায় সাধারণত একটু বন্যা হলেই নদীর দুপাশের অঞ্চল প্লাবিত হয়। বর্ষাকালে পানিপ্রবাহ বৃদ্ধি পেয়ে ১৯৭ ঘনমিটার/সেকেন্ড হয়। এই নদীর তীরে অবস্থিত জুরিবাজার।

## উৎপত্তি ও প্রবাহ
জুরি নদী ভারতের ত্রিপুরা রাজ্যের উত্তর-পূর্ব অংশের পাহাড়িয়া অঞ্চলে উৎপত্তি লাভ করে মৌলভীবাজার জেলার কুলাউড়া উপজেলার ধর্মনগর দিয়ে বাংলাদেশে প্রবেশ করেছে। ধর্মনগর থেকে শুরু করে বেশ কিছুদূর পর্যন্ত আন্তর্জাতিক সীমারেখা বরাবর উত্তর দিকে প্রবাহিত হওয়ার পর কুলাউড়া উপজেলার মধ্য দিয়ে আরো উত্তরে গিয়ে হাকালুকি হাওড়ের মধ্য দিয়ে পশ্চিম দিকে ঘুরে গিয়ে ফেঞ্চুগঞ্জের নিকট কুশিয়ারা নদীতে পতিত হয়েছে।

## আরও দেখুন
* বাংলাদেশের নদীর তালিকা
* পশ্চিমবঙ্গের নদনদীর তালিকা
* বাংলাদেশের বড় নদীসমূহ

## তথ্যসূত্র

বিষয়শ্রেণী:এশিয়ার আন্তর্জাতিক নদী
বিষয়শ্রেণী:মেঘালয়ের নদী
বিষয়শ্রেণী:ভারতের নদী
বিষয়শ্রেণী:মৌলভীবাজার জেলার নদী
বিষয়শ্রেণী:সিলেট জেলার নদী
বিষয়শ্রেণী:বড়লেখা উপজেলা
বিষয়শ্রেণী:ফেঞ্চুগঞ্জ উপজেলা
বিষয়শ্রেণী:জুড়ী উপজেলা
বিষয়শ্রেণী:বাংলাদেশের নদী
বিষয়শ্রেণী:ত্রিপুরার নদী
বিষয়শ্রেণী:কুলাউড়া উপজেলা
বিষয়শ্রেণী:সিলেট বিভাগের নদী
লংলা নদী

**লংলা নদী** বাংলাদেশ-ভারতের একটি আন্তঃসীমান্ত নদী। নদীটি বাংলাদেশের উত্তর-পূর্বাঞ্চলের মৌলভীবাজার ও হবিগঞ্জ জেলার একটি নদী। নদীটির দৈর্ঘ্য ৬৭ কিলোমিটার, গড় প্রস্থ ৭২ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক লংলা নদীর প্রদত্ত পরিচিতি নম্বর উত্তর-পূর্বাঞ্চলের নদী নং ৭৩।

## অন্যান্য তথ্য
লংলা নদীটির প্রস্থ ৮০ মিটার যা মতিগঞ্জের কাছে পরিমাপকৃত। নদী অববাহিকার আয়তন ২১০ বর্গকিলোমিটার এবং নদীটির গভীরতা ৭ মিটার। নদীটিতে সারাবছর পানিপ্রবাহ থাকে। শুকনো মৌসুমে মার্চের দিকে পানিপ্রবাহ কমে যায়। বর্ষা মৌসুমে জুলাই-আগস্টে পানিপ্রবাহ বেড়ে দাঁড়ায় ৪১ ঘনমিটার/সেকেন্ড। জোয়ারভাটার প্রভাব থেকে সম্পূর্ণ মুক্ত এই নদী।

## উৎপত্তি ও প্রবাহ
লংলা নদী ভারতের ত্রিপুরা রাজ্যের পাহাড়ি অঞ্চল থেকে উৎপত্তি লাভ করে মৌলভীবাজার জেলার শ্রীমঙ্গল উপজেলা দিয়ে বাংলাদেশে প্রবেশ করেছে। তারপর মৌলভীবাজার সদর পর্যন্ত প্রবাহিত হয়ে কুশিয়ারা নদীতে পড়েছে। সমসেরগঞ্জ বাজার এই নদীটির তীরে অবস্থিত। নদীটির উপর একটি রেলসেতু ও তিনটি সড়কসেতু আছে।

## আরও দেখুন
* বাংলাদেশের নদীর তালিকা
* পশ্চিমবঙ্গের নদনদীর তালিকা
* বাংলাদেশের বড় নদীসমূহ

## তথ্যসূত্র

বিষয়শ্রেণী:এশিয়ার আন্তর্জাতিক নদী
বিষয়শ্রেণী:মেঘালয়ের নদী
বিষয়শ্রেণী:ভারতের নদী
বিষয়শ্রেণী:হবিগঞ্জ জেলার নদী
বিষয়শ্রেণী:মৌলভীবাজার জেলার নদী
সুতাং নদী

**সুতাং নদী** বাংলাদেশ-ভারতের একটি আন্তঃসীমান্ত নদী। নদীটি বাংলাদেশের উত্তর-পূর্বাঞ্চলের হবিগঞ্জ জেলার একটি নদী। নদীটির দৈর্ঘ্য ৮২ কিলোমিটার, গড় প্রস্থ ৩৬ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক সুতাং নদীর প্রদত্ত পরিচিতি নম্বর উত্তর-পূর্বাঞ্চলের নদী নং ৮২।

## অন্যান্য তথ্য
সুতাং নদীর গভীরতা ৪ মিটার সুতাং রেলওয়ে ব্রিজের নিকট পরিমাপকৃত। অববাহিকার আয়তন ৪০০ বর্গকিলোমিটার। নদীটিতে সারাবছর পানিপ্রবাহ থাকে। তবে জোয়ারভাটার প্রভাব থেকে সম্পূর্ণ মুক্ত এই নদী।

## উৎপত্তি ও প্রবাহ
সুতাং নদী ভারতের ত্রিপুরা রাজ্যের পাহাড়ি অঞ্চল থেকে উৎপত্তি লাভ করে হবিগঞ্জ জেলার চুনারুঘাট উপজেলা দিয়ে বাংলাদেশে প্রবেশ করেছে। তারপর লাখাই উপজেলার কালনী নদীতে পড়েছে। এটি চুনারুঘাট থেকে উপজেলা শহরের মধ্য দিয়ে উত্তর পশ্চিম দিকে প্রবাহিত হয়ে হবিগঞ্জ জেলা সদরের কিছু দূরে দক্ষিণ-পশ্চিম দিকে বাঁক নিয়ে লাখাই উপজেলা সদরের মধ্য দিয়ে কালনী নদীর সাথে মিলিত হয়েছে।

## আরও দেখুন
* বাংলাদেশের নদীর তালিকা
* পশ্চিমবঙ্গের নদনদীর তালিকা
* বাংলাদেশের বড় নদীসমূহ

## তথ্যসূত্র

বিষয়শ্রেণী:এশিয়ার আন্তর্জাতিক নদী
বিষয়শ্রেণী:ত্রিপুরার নদী
বিষয়শ্রেণী:ভারতের নদী
বিষয়শ্রেণী:হবিগঞ্জ জেলার নদী
বিষয়শ্রেণী:চুনারুঘাট উপজেলা
বিষয়শ্রেণী:লাখাই উপজেলা
ইউরোপীয় কেন্দ্রীয় ব্যাংক

[থাম্ব|[Seat of the European Central Bank]]
থাম্ব
**ইউরোপীয় কেন্দ্রীয় ব্যাংক** (**ইসিবি**) হল ইউরো মুদ্রার ব্যাংক এবং  ইউরোজোনের আর্থিক নীতি পরিচালনা করে। এটি ১৯টি ইইউ সদস্য দেশসমূহ নিয়ে গঠিত এবং বিশ্বের বৃহত্তম মুদ্রা অঞ্চলসমূহ। এটি বিশ্বের একটি সবচেয়ে গুরুত্বপূর্ণ কেন্দ্রীয় ব্যাংক এবং ইউরোপীয় ইউনিয়নের চুক্তি (টিইইউ) তালিকাভুক্ত ইউরোপীয় ইউনিয়নের (ইইউ)  সাত প্রতিষ্ঠানগুলোর একটি। ব্যাংকের গোচ্ছিত মূলধন সমস্ত ২৮টি ইইউ সদস্য দেশগুলোর কেন্দ্রীয় ব্যাংক মালিকানাধীন। ১৯৯৮ সালে আমস্টারডামের চুক্তি ব্যাংকটি প্রতিষ্ঠিত করে এবং জার্মানির ফ্রাঙ্কফুর্টে এর সদর দফতর। ২০১৫ সালে ইসিবি-এর সভাপতি মারিও দ্রাগি হচ্ছে ব্যাংক অব ইতালির ব্যাংকের প্রাক্তন গভর্নর, বিশ্ব ব্যাংকের প্রাক্তন সদস্য এবং গোল্ডম্যান স্যাক্‌স (২০০২-২০০৫) আন্তর্জাতিক বিভাগের প্রাক্তন ব্যবস্থাপনা পরিচালক ছিলেন। প্রাথমিকভাবে ব্যাংকটি ইউরো টাওয়ার ছিল কিন্তু বর্তমানে এর একটি নতুন সদর দপ্তর নির্মাণ করা হয়েছে।

ইউরোপীয় কেন্দ্রীয় ব্যাংকের প্রধান **উদ্দেশ্য** হল, যা ইসিবি সংবিধির ধারা ২ এ বাধ্যতামূলক হিসাবে রয়েছে, তা হচ্ছে ইউরোজোনের মধ্যে ইউরোর মূল্য স্থিতিশীল বজায় রাখা। এর মৌলিক কাজগুলো যা সংবিধান ধারা ৩ এ সংজ্ঞায়িত করা হয়েছে, তা হচ্ছে, ইউরোজোনের জন্য মুদ্রানীতি সংজ্ঞায়িত এবং বাস্তবায়ন করা, বৈদেশিক মুদ্রা অভিযান পরিচালনা করা, কেন্দ্রীয় ব্যাংকে ইউরোপীয় ব্যবস্থায় বৈদেশিক মুদ্রা মজুদের প্রতি যত্ন নেওয়া, টারগেট২ অর্থ প্রদান ব্যবস্থার আওতায় আর্থিক বাজারের অবকাঠামো কার্যকারিতা করা এবং ইউরোপে (টারগেট২ নিরাপত্তাসমূহ) নিরাপত্তাসমূহের স্থাপনার জন্য প্রযুক্তিগত প্ল্যাটফর্ম (বর্তমানে বিকশিত হচ্ছে)। ইসিবি, তার সংবিধির ধারা ১৬ এর অধীন আছে যে, ইউনিয়নের মধ্যে শুধুমাত্র পরিচালনা পরিষদের অধিকার আছে ইউরো ব্যাংকনোটের ইস্যুর অণুমোদন করার। সদস্য রাষ্ট্রসমূহ ইউরো কয়েন ইস্যু করতে পারে, কিন্তু পূর্বেই (ইউরোর প্রবর্তনের উপর, ইসিবি কয়েন ইস্যু করার একমাত্র অধিকার আছে) এর পরিমাণ ইসিবি দ্বারা অণুমোদিত হতে হবে।

ইসিবি সরাসরি ইউরোপীয় আইন দ্বারা পরিচালিত, ইসিবি শেয়ারহোল্ডার এবং শেয়ার মূলধন আছে এই অর্থে এটি একটি কর্পোরেশন। ইউরোপীয় বিনিয়োগ ব্যাংকের শেয়ারহোল্ডার ইউরোপীয় ইউনিয়নের ২৮টি সদস্য রাষ্ট্রের যার মূলধনের পরিমাণ ২৪৩ বিলিয়ন ইউরোর বেশি।

২০২১ এ ইসিবি ঘোষণা করেছিল যে এটি ২০২২ সালের মার্চের শেষ থেকে নেট কেনাকাটা বন্ধ করে দেবে এবং এটি ২০২৪ সালের শেষ পর্যন্ত পরিপক্ক সিকিউরিটিজ থেকে মূল অর্থপ্রদানগুলি পুনঃবিনিয়োগ করবে।

## আরও দেখুন

* কেন্দ্রীয় ব্যাংকের তালিকা
* ইউরোপীয় ব্যাংকিং কর্তৃপক্ষ
* ইউরোপীয় সিস্টেম রিস্ক বোর্ড
* ওপেন মার্কেট অপারেশন

## তথ্যসূত্র

## বহিঃসংযোগ

*ইউরোপীয় কেন্দ্রীয় ব্যাংক, অফিসিয়াল ওয়েবসাইট।
*ইউরোপীয় প্রতিষ্ঠানের উদ্ভব ও উন্নয়ন: ইউরোপীয় কেন্দ্রীয় ব্যাংক, CVCE.eu ওয়েবসাইট।
*ইউরোপীয় কেন্দ্রীয় ব্যাংক: ইতিহাস, ভূমিকা ও কার্যাবলী, ইসিবি ওয়েবসাইট।


বিষয়শ্রেণী:১৯৯৮-এ প্রতিষ্ঠিত ইউরোপীয় ইউনিয়নে
বিষয়শ্রেণী:১৯৯৮-এ প্রতিষ্ঠিত ব্যাংক
বিষয়শ্রেণী:কেন্দ্রীয় ব্যাংক
বিষয়শ্রেণী:ফ্রাঙ্কফুর্টের অর্থনীতি
বিষয়শ্রেণী:কেন্দ্রীয় ব্যাংকের ইউরোপীয় ব্যবস্থা
বিষয়শ্রেণী:ইউরোজোন
বিষয়শ্রেণী:ইউরোপীয় ইউনিয়নের প্রতিষ্ঠান
বিষয়শ্রেণী:ফ্রাঙ্কফুর্টের পরিদর্শক আকর্ষণ
নেপুলিন হ্রদ

**নেপুলিন হ্রদ** মানুষের তৈরি স্বাদু পানির হ্রদ যা যুক্তরাষ্ট্রের নিউ জার্সির ওয়ান্টেজ টাউনশিপের সাসেক্স সিটিতে অবস্থিত। পাপাকাটিং খাঁড়ির জল বিভাজিকায় অবস্থিত, ওয়ালকিল নদীর একটি উপনদী, একটি নামহীন পাহাড়ি ঢলের বাঁধ তৈরি করার সময় হ্রদটি ১৯৫০ সালে বেসরকারি আবাসন উন্নয়নের অংশ হিসেবে তৈরি হয়। ঢলটি বর্তমানে নেপুলাকাটিং খাঁড়ি নামে পরিচিত, ২০০২ সালের আগে এটির কোন নামকরণ করা হয়নি।

## বর্ণনা
নেপুলিন হ্রদ একটি মনুষ্যসৃষ্ট হ্রদ যা সৃষ্টি হয়েছে নেপুলাকাটিং খাঁড়ির বাঁধ তৈরির মাধ্যমে, একটি ছোট পাহাড়ি ঢল, ২০০২-এর আগে যার কোন নাম ছিলনা। খাঁড়িটির উৎস নেপুলিন হ্রদের উত্তর দিক থেকে প্রায় ০.৪ মাইল (০.৬ কিমি)&nbsp; উত্তর-পশ্চিমে অবস্থিত। এই উৎসগুলি কাউন্টি রুট ৬৫০ (লিবারটি ভিল রোড)-এর অল্প দূরে, মোটামুটিভাবে&nbsp; লিবার্টি ভিলের হ্যমলেট, ওয়ান্টেজ টাউনশিপ এবং সাসেক্স বর্গের মাঝামাঝিতে অবস্থিত।  লেক নেপুলিনের অবস্থান সমুদ্রপৃষ্ঠ থেকে ৫০৯ ফুট (১৫৫ কি.মি.) উচ্চতায়।  হ্রদটি একটি আবাসিক এলাকার উন্নয়ন প্রকল্পের মধ্যে যা ওয়ালকিল নদীর একটি উপনদী, পাপাকাটিং খাঁড়িতে পতিত হবার আগে এটি বাঁধ থেকে দক্ষিণপূর্বে ১.৫ মাইল (২.৪ কি.মি.) প্রবাহিত হয়েছে। খাঁড়ি, হ্রদ এবং এর জলবিভাজিকা কিটাটেনই উপত্যকায় অবস্থিত, যার নিচে মারটিন্সবারগ ফরমেশনের কালো শিলা ও চুনাপাথর এবং তুষারের মত মাটি রয়েছে। 

নিউ জার্সি ডিপার্টমেন্ট অব এনভায়রনমেন্টাল প্রোটেকশন (NJDEP) এর মতে, পাপাকাটিং খাঁড়ির জলবিভাজিকায় দুটি উন্নত হ্রদ গোষ্ঠী - নেপুলিন হ্রদ ও কাছাকাছি অবস্থিত ক্লোভ এক্রেস হ্রদ&nbsp; পাপাকাটিং খাঁড়ির পানিতে ফসফরাস বয়ে আনার কাজ করে। এই ফসফরাস বহন শুরু হতে পারে আবাসিক বাগান গুলিতে সার প্রয়োগের ফলে, কাছাকাছি কৃষিকাজ করায়, অথবা হ্রদের পাশে বিশাল হাঁসের পাল বসবাস করার ফলে। 

## ইতিহাস
১৯৫০ সালে, একটি আবাসন কোম্পানি সাসেক্স বর্গ ও হ্রদ নেপুলিনের পশ্চিম ও দক্ষিণে একটি নামহীন পানির ঢলে বাঁধ নির্মাণ করে।  হ্রদটি একটি পরিকল্পিত বেসরকারি আবাসন প্রকল্পের মাঝখানে ছিল।  মূল ডেভেলপারের একজনের শিশুর নাম থেকে হ্রদের নামকরণ করা হয়েছে।  ২০১৪ সালে,&nbsp;ওয়ান্টেজ টাউনশিপ হ্রদটিকে সাবেক অ-লাভজনক ব্যবস্থাপনা প্রতিষ্ঠানের কাছ থেকে অর্জন করে এবং টাউনশিপ নিবাসীদের&nbsp; বিনোদনের জন্য কিছু এলাকা মনোনীত করে। সম্পত্তিটি অর্জন করার পর, পৌরসভা&nbsp; এনজেডিইপি থেকে নেওয়া ১.২ মিলিয়ন ডলারের মাধ্যমে বাঁধ পুনঃনির্মাণ ঋণ পরিশোধের দায়িত্ব পেয়েছিল। 

## তথ্যসূত্র

## বহিঃসংযোগ

* Wallkill River Watershed Management Group

বিষয়শ্রেণী:সাসেক্স কাউন্টি, নিউ জার্সির হ্রদ
বিষয়শ্রেণী:নিউ জার্সির জলাধার
বেশতো

**বেশতো** হল বাংলাদেশের প্রথম সামাজিক যোগাযোগ ওয়েবসাইট। এর ধরন হল মাইক্রোব্লগিং। "বেশতো প্রশ্ন" নামক একটি জনপ্রিয় সেবার মাধ্যমে ব্যবহারকারীরা দরকারি প্রশ্নগুলির উত্তর খুঁজতে বা নতুন প্রশ্ন জিজ্ঞাসা করতে পারে। বেশতো সাইট টি সবার জন্য উন্মুক্ত যে কেউ এই ওয়েবসাইটে প্রবেশ করে বিভিন্ন পোস্ট ব্লগ দেখতে পারেন তবে মন্তব্য করতে এবং পোস্ট, ব্লগ, ছবি ইত্যাদি শেয়ার এবং পোস্ট করতে চাইলে একাউন্ট করা বাধ্যতামূলক।

## তথ্যসূত্র

বিষয়শ্রেণী:সামাজিক যোগাযোগ ব্যবস্থা
বিষয়শ্রেণী:ইন্টারনেট কোম্পানি
বিষয়শ্রেণী:বাংলাদেশী ওয়েবসাইট
বিষয়শ্রেণী:২০১৩-এ বাংলাদেশে প্রতিষ্ঠিত
বিষয়শ্রেণী:প্রশ্ন-ও-উত্তরের ওয়েবসাইট
অবসকিওর (বাংলা ব্যান্ড)

**অবস্‌কিওর** বাংলাদেশের ব্যান্ড সঙ্গীতের ইতিহাসের অন্যতম একটি ব্যান্ড। আশির দশকে সাইদ হাসান টিপু এই ব্যান্ডটি প্রতিষ্ঠার উদ্যোগ নেন। ১৯৮৫ সালের ১৫ মার্চ খুলনায় অবস্‌কিওর প্রতিষ্ঠা করেন টিপু।
## অ্যালবাম
আশির দশকে সারগাম স্টুডিও থেকে **অবস্‌কিওরের** প্রথম অ্যালবাম প্রকাশিত হয়। ১৯৮৬ সালের সেই সেলফ টাইটেল প্রথম *অবস্‌কিওর ভলিউম ১* ব্যান্ডের অ্যালবাম বাংলা ব্যান্ড সঙ্গীতের ইতিহাসে চিরঠাই করে নেয়। সেই অ্যালবামের আলোচিত ১২ টি গানের মধ্যে অন্যতম হল “মাঝরাতে চাঁদ”, “ভণ্ড বাবা”, “মমতায় চেয়ে থাকা” ইত্যাদি। ১৯৯০ সালে বের হয় ২য় অ্যালবাম, সেটিও ছিল সেলফ টাইটেলড। এই অ্যালবামে “তুমি ছিলে কাল রাতে”, “আধার ঘেরা স্বপ্ন”, “সন্ধ্যা আকাশ” গান আলোচিত জয়। ৯৩/৯৪ সালে প্রকাশিত হয় রকিং ঘরণার অ্যালবাম *স্বপ্নচারিণী*। এ পর্যন্ত ১৪ টি অ্যালবাম প্রকাশিত হয়েছে **অবস্‌কিওরের**। সর্বশেষ প্রকাশিত হয় “রিইনকারনেসন”।

## বিরতি
নব্বই দশকের মাঝ থেকেই **অবস্‌কিওরের** সঙ্গীত আয়োজন হারিয়ে যায়। ২০০৭ সালে আবারও গানের মঞ্চে আসে **অবস্‌কিওর**।

## বহিঃসংযোগ
* অফিসিয়াল ওয়েবসাইট

## তথ্যসূত্র

বিষয়শ্রেণী:১৯৮৫-এ প্রতিষ্ঠিত
বিষয়শ্রেণী:বাংলা ব্যান্ড
বিষয়শ্রেণী:বাংলাদেশী সঙ্গীত দল
বিষয়শ্রেণী:বাংলাদেশী রক সঙ্গীত দল
সোনাই নদী

**সোনাই নদী** বাংলাদেশ-ভারতের একটি আন্তঃসীমান্ত নদী।  নদীটি বাংলাদেশের দক্ষিণ-পূর্বাঞ্চলের ব্রাহ্মণবাড়িয়া ও হবিগঞ্জ জেলার একটি নদী। নদীটির দৈর্ঘ্য ৩০ কিলোমিটার, গড় প্রস্থ ৪১ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক সোনাই নদীর প্রদত্ত পরিচিতি নম্বর দক্ষিণ-পূর্বাঞ্চলের নদী নং ২৩।

## অন্যান্য তথ্য
নদীটির দৈর্ঘ্য ২৪ কিলোমিটার, প্রস্থ ২৫০ মিটার যা মনতলায় পরিমাপকৃত এবং গভীরতা ৫ মিটার। সোনাই নদীর অববাহিকার আয়তন ১২০ বর্গকিলোমিটার। নদীটিতে সারাবছর পানিপ্রবাহ থাকে। তবে জোয়ারভাটার প্রভাব থেকে সম্পূর্ণ মুক্ত এই নদী। তবে বর্ষায় সাধারণত দুকূল ছাপিয়ে বন্যার সৃষ্টি করে থাকে। কিন্তু শুষ্ক মৌসুমে পানিপ্রবাহ দারুণভাবে কমে যায়। কারণ বাংলাদেশের সীমানা পেরিয়ে ত্রিপুরার তেলিয়াপাড়া শহর ও তার পার্শ্ববর্তী এলাকায় ভারত পানি প্রত্যাহার করে নেয়।

## উৎপত্তি ও প্রবাহ
সোনাই নদী ভারতের ত্রিপুরা রাজ্যের পাহাড়ি অঞ্চল থেকে উৎপত্তি লাভ করে হবিগঞ্জ জেলার মাধবপুর উপজেলা দিয়ে বাংলাদেশে প্রবেশ করেছে। তারপর এটি মাধবপুর উপজেলার খাস্তি নদীতে পড়েছে। মাধবপুর নদীবন্দর এই সোনাই নদীর তীরে। এই নদী অববাহিকার চৌমুহনীতে রয়েছে এলজিইডি'র একটি রাবার ড্যাম প্রকল্প এবং বহড়াতেও আছে অনুরুপ প্রকল্প।

## আরও দেখুন
* বাংলাদেশের নদীর তালিকা
* পশ্চিমবঙ্গের নদনদীর তালিকা
* বাংলাদেশের বড় নদীসমূহ
* আন্তঃসীমান্ত নদী

## তথ্যসূত্র

বিষয়শ্রেণী:এশিয়ার আন্তর্জাতিক নদী
বিষয়শ্রেণী:ত্রিপুরার নদী
বিষয়শ্রেণী:ভারতের নদী
বিষয়শ্রেণী:ব্রাহ্মণবাড়িয়া জেলার নদী
বিষয়শ্রেণী:হবিগঞ্জ জেলার নদী
বিষয়শ্রেণী:মাধবপুর উপজেলা
মাহমুদ ফার্শিয়ান

**মাহমুদ ফার্শিয়ান** *Mahmoud Farshchian* (, *Mahmud Faršciyân* একজন জনপ্রিয় চিত্রশিল্পী। তার জন্ম ১৯৩০ সালের ২৪শে জানুয়ারি। তিনি ফার্সি চিত্রশিল্পের একজন কিংবদন্তি। ইরানের ইস্ফাহান নগরী অনেক পূর্ব থেকে চিত্রশিল্প এবং চিত্রশিল্পীদের জন্য বিখ্যাত ছিলো। আর এখানেই জন্মগ্রহণ এবং চিত্রশিল্প,ভাস্কর্য বিষয়ে শিক্ষালাভ করেন ফার্শিয়ান।

তার বিখ্যাত কাজ গুলি বিভিন্ন জাদুঘরে সংরক্ষিত রয়েছে। তাছারা বিশ্বব্যাপী তার উল্লেখ যোগ্য কাজ গুলির প্রদর্শনী হয়েছে।  মিনিয়েচার আর্টের ক্ষেত্রে জীবন্ত কিংবদন্তি ধরা হয় তাকে। প্রাচীন পারসিয়াতে এই শিল্পের শুরু হয়, যা পরবর্তীতে মধপ্রাচ্য এবং বিশেষ করে চীন ও তুর্কিস্তানে ব্যাপক জনপ্রিয় হয়।

## শৈশব ও শিক্ষাকাল
ফার্শিয়ানের বাবা একজন কম্বল ব্যবসায়ী ছিলেন। এর সংগে সংগে চিত্রশিল্পের প্রতি ছিলো তার গভীর অনুরাগ। আর এটিই ছোট্ট মাহমুদ ফার্শিয়ানকে অনুপ্রাণিত করে। অল্প বয়সেই ফার্শিয়ানের চিত্রশিল্পের প্রতি আগ্রহ প্রকাশ পেতে শুরু করে। তিনি হাজি মির্জা আগা ইমামি এবং ইসা বাহাদুরির কাছে বেশ কয়েক বছর ছবি আঁকা শেখেন। 
ইস্ফাহান উচ্চ বিদ্যালয় থেকে চিত্রকলায় ডিপ্লোমা ডিগ্রি নেওয়ার পর তিনি ইউরোপে পাড়ি জমান। সেখানে তিনি বড় বড় চিত্রশিল্পীদের কাজ গুলি দেখার এবং গবেষণা করার সুযোগ পান। আর এর কিছু পরেই তিনি চিত্রশিল্পে এমন একটি ধারা প্রতিষ্ঠিত করেন যা ব্যাপক সাড়া ফেলে দেয়।

## কর্মজীবন
কর্মজীবনের শুরুতে তিনি ইরানের ন্যাশনাল ইন্সটিটিউট অব ফাইন আর্টসে কাজ করেন। যা বর্তমানে ইরানের শিল্প ও সাংস্কৃতিক মন্ত্রণালয় হিসেবে ব্যবহৃত হচ্ছে। এরপর তিনি তেহরান স্কুল অব ফাইন আর্টসে প্রফেসর হিসেবে যোগ দেন।

## অন্যান্য
এ পর্যন্ত ফার্শিয়ানের ৫৭টির ও বেশি একক এবং ৮৬টির ও বেশি সম্মিলিত প্রদর্শনী ইরান, ইউরোপ, আমেরিকা এবং এশিয়ার বিভিন্ন দেশে অনুষ্ঠিত হয়েছে। তিনি বিভিন্ন সাংস্কৃতিক প্রতিষ্ঠান থেকে দশটির ও বেশি পদকে ভূষিত হয়েছেন। তিনি *ফার্সি চিত্রশিল্প এবং ইসলামি চিত্রকলা*য় অসামান্য অবদানের স্বীকৃতি স্বরূপ **হাই কাউন্সিল অব কালচার এন্ড আর্ট** থেকে ডক্টরেট উপাধিতে ভূষিত হয়েছেন। 
তার বিখ্যাত কর্ম গুলি নিয়ে *কালচারাল হেরিটেজ ফাউন্ডেশন* তেহরানের সা'দাবাদ কালচারাল কমপ্লেক্সে একটি জাদুঘর তৈরি করেছে। যার নাম ** দ্যা মিউজিয়াম অব মাস্টার মাহমুদ ফার্শিয়ান**।

এছাড়া তিনি ৮ম শিয়া ইমামের(** ইমাম আলি ইবনে মুসা আর রিজা**) মাজার শরীফের সৌন্দর্য্য বর্ধনে গঠিত কমিটির নেতৃত্ব দেন।

বর্তমানে তিনি নিউ জার্সিতে অবস্থান গ্রহণ করছেন। তার পুত্র আলি মুরাদ ফার্শিয়ান একজন মেডিসিন বিশেষজ্ঞ। এবং কন্যা লাইলা ফার্শিয়ান একজন আচরণ বিশ্লেষক হিসেবে কাজ করছেন।

## বই
* পেইন্টিং এন্ড ড্রয়িং (১৯৭৬)
* মাস্টার ফার্শিয়ান'স পেইন্টিং ইন শাহনামা অব ফেরদৌসী (১৯৯১)
* পেইন্টিং অব দ্যা গ্রেট হিরোজ অব শাহনামা (১৯৯১)
* মাহমুদ ফার্শিয়ান ভলিউম ২ সিলেক্টেড বাই ইউনেস্কো (১৯৯১)
* মাস্টার ফার্শিয়ান'স পেইন্টিংস ইন দিবান অব হাফিজ (২০০২)
* মাস্টার ফার্শিয়ান'স পেইন্টিংস ইন রুবাইয়াৎ অব ওমর খৈয়াম (২০০৪)
* মাহমুদ ফার্শিয়ান ভলিউম ৩ সিলেক্টেড বাই ইউনেস্কো (২০০৪)

## তথ্যসূত্র

## বহিঃসংযোগ
* Farshchian World
* Mahmoud Farshchian Art
* Farshchian's Art Books
* Farshchian on DeviantART

বিষয়শ্রেণী:ইরানি চিত্রশিল্পী
বিষয়শ্রেণী:১৯৩০-এ জন্ম
বিষয়শ্রেণী:ইস্পাহানের ব্যক্তি
বিষয়শ্রেণী:ইরানি মুসলিম
বিষয়শ্রেণী:তেহরান বিশ্ববিদ্যালয়ের শিক্ষক
বিষয়শ্রেণী:মার্কিন যুক্তরাষ্ট্রে নিউমোনিয়ায় মৃত্যু
বিষয়শ্রেণী:২০শ শতাব্দীর ইরানি চিত্রশিল্পী
বিষয়শ্রেণী:২০২৫-এ মৃত্যু
বিষয়শ্রেণী:২১শ শতাব্দীর ইরানি চিত্রশিল্পী
হাওড়া নদী

**হাওড়া নদী** বাংলাদেশ-ভারতের একটি আন্তঃসীমান্ত নদী। নদীটি বাংলাদেশের দক্ষিণ-পূর্বাঞ্চলের ব্রাহ্মণবাড়িয়া জেলার একটি নদী। নদীটির দৈর্ঘ্য ১০ কিলোমিটার, গড় প্রস্থ ৪০ মিটার এবং নদীটির প্রকৃতি সরলাকার। বাংলাদেশ পানি উন্নয়ন বোর্ড বা "পাউবো" কর্তৃক হাওড়া নদীর প্রদত্ত পরিচিতি নম্বর দক্ষিণ-পূর্বাঞ্চলের নদী নং ২৪।

## অন্যান্য তথ্য
নদীটির প্রস্থ গঙ্গাসাগর সেতু এলাকায় ৪০ মিটার এবং গভীরতা ৩.৫ মিটার। হাওড়া নদীর অববাহিকার আয়তন ৭০ বর্গকিলোমিটার। নদীটিতে সারাবছর পানিপ্রবাহ থাকে না। তবে জোয়ারভাটার প্রভাব আছে এই নদীতে। জুলাই-আগস্টে বেশি পানিপ্রবাহের সময় প্রবাহের পরিমাণ দাঁড়ায় ৯৮ ঘনমিটার/সেকেন্ড। সাধারণত বন্যা হয় না। এই নদীর উপর আখাউড়া রেলসেতু রয়েছে।

## উৎপত্তি ও প্রবাহ
হাওড়া নদী ভারতের ত্রিপুরা রাজ্যের চম্পকনগর অঞ্চলে তেলিয়ামুড়া পাহাড় থেকে উৎপত্তি লাভ করে ব্রাহ্মণবাড়িয়া জেলার আখাউড়া উপজেলা দিয়ে বাংলাদেশে প্রবেশ করেছে। কিন্তু স্থানীয় ভূমিরূপ বদল হয়ে উৎসস্থলেই নদীটি প্রায় নিশ্চিহ্ন হয়ে গিয়েছে, সারা বছর জল থাকে না; বর্ষাকালেই একটা ছোট্ট খালের মতো মনে হয়। তারপর এটি কিছুদুর প্রবাহিত হয়ে আখাউড়া উপজেলার তিতাস নদীতে পতিত হয়েছে। এই নদীর ত্রিপুরা অংশের দৈর্ঘ্য ৫০ কিলোমিটার।

## আরও দেখুন
* বাংলাদেশের নদীর তালিকা
* পশ্চিমবঙ্গের নদনদীর তালিকা
* বাংলাদেশের বড় নদীসমূহ
* আন্তঃসীমান্ত নদী

## তথ্যসূত্র

বিষয়শ্রেণী:এশিয়ার আন্তর্জাতিক নদী
বিষয়শ্রেণী:ত্রিপুরার নদী
বিষয়শ্রেণী:ভারতের নদী
বিষয়শ্রেণী:ব্রাহ্মণবাড়িয়া জেলার নদী
বিষয়শ্রেণী:আখাউড়া উপজেলা
বিজনী নদী

**বিজনী নদী** বা **বিজনা নদী** বা **বিজলী নদী** বাংলাদেশ-ভারতের একটি আন্তঃসীমান্ত নদী। বিজনী নদীর অববাহিকার আয়তন ৯৪ বর্গকিলোমিটার। বাংলাদেশ অংশে এই নদীটির দৈর্ঘ্য ২৫ কিলোমিটার এবং গড় প্রস্থ ২৫ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক বিজনী নদীর প্রদত্ত পরিচিতি নম্বর দক্ষিণ-পূর্বাঞ্চলের নদী নং ১৩। বিজনী নদী তিতাস নদী-প্রবাহের অংশ। 
 
## উৎপত্তি ও প্রবাহ
**বিজনী নদীটি** ভারতের ত্রিপুরা রাজ্যের পশ্চিম ত্রিপুরা জেলার পাহাড়ি অঞ্চল থেকে উৎপন্ন হয়েছে এবং ব্রাহ্মণবাড়িয়ার কসবা উপজেলার গোপীনাথপুর ইউনিয়নের ধজনগর গ্রাম দিয়ে বাংলাদেশে প্রবেশ করেছে। এরপর নদীটি একই জেলার আখাউড়া উপজেলার ধারখার ইউনিয়নে এসে তিতাস নদীতে পতিত হয়েছে। এই নদীর আরও একটি শাখা কসবা উপজেলার বিনাউটি ইউনিয়নের মজলিশপুর গ্রাম থেকে প্রবাহিত হয়ে একই উপজেলার বায়েক ইউনিয়নের কৈখোলা গ্রামের নিকট সালদা নদীতে মিশেছে। 

## অন্যান্য তথ্য
**বিজনী নদীতে** সারাবছর পানি প্রবাহ থাকে না এবং জানুয়ারি থেকে মার্চ পর্যন্ত নদীটি পুরোপুরি শুকিয়ে যায়। কিন্তু বর্ষাকালে পাহাড়ি ঢল নামার ফলে আকস্মিক বন্যা দেখা দেয়। তখন স্থানে স্থানে নদীর পাড় উপচে দুই পাশের প্লাবন ভূমি দিয়ে পানি প্রবাহিত হয় এবং পাড় ভাঙ্গন প্রবণতা দেখা যায়।

## আরও দেখুন
* বাংলাদেশের নদীর তালিকা
* বাংলাদেশের বড় নদীসমূহ
* বাংলাদেশ-ভারত আন্তঃসীমান্ত নদীর তালিকা

## তথ্যসূত্র

বিষয়শ্রেণী:এশিয়ার আন্তর্জাতিক নদী
বিষয়শ্রেণী:ত্রিপুরার নদী
বিষয়শ্রেণী:ব্রাহ্মণবাড়িয়া জেলার নদী 
বিষয়শ্রেণী:বাংলাদেশ-ভারত আন্তঃসীমান্ত নদীগুলো
আসুকা যুগ

হল জাপানের ইতিহাসে ৫৩৮ থেকে ৭১০ খ্রিষ্টাব্দ পর্যন্ত (মতান্তরে ৫৯২ থেকে ৬৪৫ খ্রিঃ) স্থায়ী একটি যুগ। এই যুগ ও এর পূর্ববর্তী কোফুন যুগের সূচনাকাল নিয়ে বিতর্ক আছে। আসুকা যুগে য়ামাতো অভিজাতমণ্ডলী শাসনপ্রণালীতে সুদূরপ্রসারী পরিবর্তন আনেন। যুগটির নামকরণ হয়েছে বর্তমান নারা শহরের প্রায় ২৫&nbsp; কিমি. দক্ষিণে অবস্থিত আসুকা গ্রামের নামানুসারে।

জাপানের শিল্পকলা, সমাজ ও রাজনীতির ক্ষেত্রে আমূল পরিবর্তন ও উৎকর্ষের জন্য আসুকা যুগ স্মরণীয় হয়ে আছে। পূর্ববর্তী কোফুন যুগেই এই সমস্ত পরিবর্তনের সূচনা হলেও চীন থেকে বৌদ্ধধর্মের আগমনের পরে সংস্কারগুলি দ্রুততর হয়। এই সময়ে জাপানের প্রাচীন নাম **ওয়া** পরিবর্তন করে  রাখা হয়।

শৈল্পিক দৃষ্টিকোণ থেকে আসুকা যুগকে দুটো উপবিভাগে ভাগ করা যায়: তাইকা সংস্কারের পূর্ববর্তী আসুকা যুগ, যখন উত্তর ওয়েই রাজ্য থেকে বৌদ্ধ সংস্কৃতির প্রাথমিক প্রভাব সবচেয়ে উল্লেখযোগ্য; এবং তাইকা সংস্কারের পরবর্তী হাকুহো যুগ, যখন ক্রমশ সুই রাজবংশ ও তাং রাজবংশের প্রভাব লক্ষ্য করা যায়।

## তথ্যসূত্র

বিষয়শ্রেণী:জাপানের ইতিহাস
সালদা নদী

**সালদা নদী** বাংলাদেশ-ভারতের একটি আন্তঃসীমান্ত নদী। নদীটি বাংলাদেশের দক্ষিণ-পূর্বাঞ্চলের ব্রাহ্মণবাড়িয়া ও কুমিল্লা জেলার একটি নদী। এটি ত্রিপুরায় ‘**বিজয় নদ বা নদী’** নামে পরিচিত। সালদা নদীটির দৈর্ঘ্য ২৪ কিলোমিটার, গড় প্রস্থ ২৫ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক সালদা নদীর প্রদত্ত পরিচিতি নম্বর দক্ষিণ-পূর্বাঞ্চলের নদী নং ২১।

## উৎপত্তি ও প্রবাহ
ভারতের ত্রিপুরা রাজ্যের সিপাহীজলা জেলার বড়মুড়া পাহাড়ি অঞ্চল থেকে **বিজয় নদ বা নদী** উৎপত্তি লাভ করে ব্রাহ্মণবাড়িয়া জেলার কসবা উপজেলার মধ্য দিয়ে বাংলাদেশে প্রবেশ করেছে। প্রবেশ করার পর সালদা নাম ধারণ করে পশ্চিম দিক বরাবর সালদানদী রেলওয়ে স্টেশনের পাশ দিয়ে প্রবাহিত হয়ে একই উপজেলার কুটি ইউনিয়নের নিকট এসে বুড়ি নদীতে পতিত হয়েছে।

## উপনদী এবং শাখানদী
**সালদা নদীর** একমাত্র উপনদীগুলো হল ঘুংঘুর ও শাখা বিজনী। আর **গুনু নদী** হল সালদার আন্তঃশাখা নদী।

## ইতিহাস
**সালদা নদীর** বালি অনেক মান সম্মত হওয়ায় বহু আগে থেকেই এই বালির চাহিদা ছিলো দেশব্যাপী। ব্রিটিশ আমলে বহু সরকারি স্থাপনা তৈরিতে এই নদীর  বালি ব্যবহার হয়েছে বলে জনশ্রুতি আছে। প্রসঙ্গত, ১৮৯৬ সালে আসাম বেঙ্গল রেলওয়ে কোম্পানির অধীনে লাকসাম - আখাউড়া রেলপথ স্থাপিত হয়। তখন এই সেকশনের স্টেশনসমূহও প্রতিষ্ঠা পায়। তখন সালদা নদীর উপর এই রেলওয়ে সেতুটি নির্মিত হয়, যার নম্বর ২৬১। এই নদীর নামানুসারে জনপদ ও নদী তীরবর্তী একটি ডি ক্লাস রেলওয়ে স্টেশন স্থাপন করা হয়। সালদানদী রেলওয়ে স্টেশন স্থাপনের উদ্দেশ্যও ছিলো নদীকেন্দ্রিক। মূলত ট্রেনে করে নদীর বালি পরিবহনের জন্যই এই স্টেশন স্থাপন করা হয়। ১৯৮০ এর দশক পর্যন্ত ট্রেনে করে বালি পরিবহন করা হয়। পরবর্তীতে চাহিদা কমে আসায় বালি পরিবহন বন্ধ হয়ে যায়।

## অন্যান্য তথ্য
সালদা নদী রেলওয়ে সেতুর এলাকায় প্রস্থ ৩০ মিটার এবং গভীরতা ৩.৫ মিটার। বাংলাদেশে নদীটির অববাহিকার আয়তন ৩৫ বর্গ কি.মি.।

নদীটির প্রবাহপথ দ্বারা দেশের দক্ষিণ-পূর্বাঞ্চলের ব্রাহ্মণবাড়িয়া ও কুমিল্লা জেলার সীমানাও নির্ধারিত হয়েছে। দক্ষিণ তীরে কুমিল্লা জেলার ব্রাহ্মণপাড়া উপজেলা এবং উত্তর তীরে ব্রাহ্মণবাড়িয়া জেলার কসবা উপজেলা। ভৌগলিকভাবে ভারতীয় অংশ অনেকটা উজানে তথা উঁচুতে হওয়ায় এই নদীটি ব্যবহারে ভারতীয়রা বেশি সুবিধাভোগ করে। বিশেষ করে বর্ষার মৌসুমে অতিবৃষ্টির ফলে বন্যা পরিস্থিতির সৃষ্টি হলে তখন নিজেদেরকে রক্ষা করতে স্লুইস গেট খুলে পানির প্রবাহ বাংলাদেশের দিকে ছেড়ে দেয়। ঐসময়ে সীমান্ত সংলগ্ন এলাকাগুলো পানিতে ডুবে যায়। এমনকি ঘরের ভিতরেও পানি চলে আসে। 

## আরও দেখুন
* বাংলাদেশের নদীর তালিকা
* বাংলাদেশের বড় নদীসমূহ
* আন্তঃসীমান্ত নদী
* ঘুংঘুর নদী

## তথ্যসূত্র

বিষয়শ্রেণী:এশিয়ার আন্তর্জাতিক নদী
বিষয়শ্রেণী:ত্রিপুরার নদী
বিষয়শ্রেণী:ভারতের নদী
বিষয়শ্রেণী:ব্রাহ্মণবাড়িয়া জেলার নদী
বিষয়শ্রেণী:কুমিল্লা জেলার নদী
নারা যুগ

হল জাপানের ইতিহাসে ৭১০ থেকে ৭৯৪ খ্রিষ্টাব্দ পর্যন্ত স্থায়ী একটি যুগ। সম্রাজ্ঞী গেন্‌মেই বর্তমান নারা শহরে হেইজো-কিও নামে নতুন রাজধানী স্থাপন করেন। ৭৪০ থেকে ৭৪৫ খ্রিঃ এই পাঁচ বছরের জন্য রাজধানী অন্যত্র স্থানান্তর করা হয়েছিল, কিন্তু ৭৮৪ খ্রিঃ সম্রাট কান্‌মু নাগাওকা-কিও নামক নতুন রাজধানী স্থাপনের আগে পর্যন্ত অবশিষ্ট নারা যুগে হেইজো-কিও নগরই জাপানি সভ্যতার প্রাণকেন্দ্র হয়ে থাকে। অবশেষে সম্রাট কান্‌মু ৭৯৪ খ্রিঃ হেইআন-কিও নগরে (বর্তমান কিয়োতো) রাজধানী স্থাপন করলে হেইআন যুগ আরম্ভ হয়।

সমসাময়িক জাপানি সমাজ ছিল প্রধানত গ্রামকেন্দ্রিক ও কৃষিভিত্তিক। অধিকাংশ গ্রামের ধর্মবিশ্বাস ছিল পূর্বপুরুষ ও প্রকৃতির শক্তিসমূহের পূজার্চনা তথা শিন্তো ধর্মের অনুসারী।

চীনের তাং রাজধানী চাং আনের আদলে নারা নগরের রাজধানীটি নির্মিত হয়। অন্যান্য বহু দিক দিয়েও সমসাময়িক জাপান চীনের অনুসরণ করত। এই প্রবণতারই একটি প্রকাশ হল জাপান কর্তৃক চীনা চিত্রাক্ষর বা কাঞ্জি সমূহের জাপানি ভাষায় আগমন এবং বৌদ্ধধর্মের আগমন।

## তথ্যসূত্র

বিষয়শ্রেণী:জাপানের ইতিহাস
বিষয়শ্রেণী:৭১০-এ প্রতিষ্ঠিত
বিষয়শ্রেণী:৭৯৪-এ বিলুপ্ত
কাঁকড়ি নদী

**কাঁকড়ি নদী** বাংলাদেশ-ভারতের একটি আন্তঃসীমান্ত নদী। নদীটি ভারতের ত্রিপুরার পূর্বাংশের সিপাহীজলা জেলা এবং বাংলাদেশের দক্ষিণ-পূর্বাঞ্চলের কুমিল্লা জেলার একটি নদী। নদীটির দৈর্ঘ্য ১৪ কিলোমিটার, গড় প্রস্থ ২২ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক কাঁকড়ি নদীর প্রদত্ত পরিচিতি নম্বর দক্ষিণ-পূর্বাঞ্চলের নদী নং ০২।

## প্রবাহ
নদীটির মিয়াবাজার এলাকায় নদীর প্রস্থ ৬০ মিটার, গভীরতা ৭ মিটার। কাঁকড়ি নদী অববাহিকার আয়তন ১৪১ বর্গকিলোমিটার। এই নদীতে জোয়ার-ভাটার প্রভাব নেই। জুলাই-আগস্টে বর্ষা মৌসুমে সর্বোচ্চ প্রবাহ মাত্রার পরিমাণ ১৭৬ ঘনমিটার/সেকেন্ড।

## উৎপত্তি ও প্রবাহ
কাঁকড়ি নদী ভারতের ত্রিপুরা রাজ্যের পার্বত্য অঞ্চল হতে কুমিল্লা জেলার চৌদ্দগ্রাম উপজেলার মধ্য দিয়ে বাংলাদেশে প্রবেশ করেছে। পরে কিছুদুর প্রবাহিত হয়ে এই জেলার চৌদ্দগ্রামেই ছোট ফেনী নদীতে পতিত হয়েছে।

## আরও দেখুন
* বাংলাদেশের নদীর তালিকা
* পশ্চিমবঙ্গের নদনদীর তালিকা
* বাংলাদেশের বড় নদীসমূহ

## তথ্যসূত্র

বিষয়শ্রেণী:এশিয়ার আন্তর্জাতিক নদী
বিষয়শ্রেণী:ত্রিপুরার নদী
বিষয়শ্রেণী:ভারতের নদী
বিষয়শ্রেণী:কুমিল্লা জেলার নদী
বিষয়শ্রেণী:চৌদ্দগ্রাম উপজেলা
পার্ল হারবার

**পার্ল হারবার** হলো মার্কিন যুক্তরাষ্ট্রের অধিভুক্ত হওয়াই দ্বীপপুঞ্জে অবস্থিত একটি নৌ ও বিমান ঘাঁটি। সামরিক কৌশলগত দিক দিয়ে এটি অত্যন্ত গুরুত্বপূর্ণ এলাকা। ১৯৪১ সালের ৭ ডিসেম্বর দ্বিতীয় বিশ্বযুদ্ধের সময় জাপান এ অঞ্চলে আক্রমণ চালিয়ে তা দখল করে নেয়। এ আক্রমণের মাধ্যমেই যুক্তরাষ্ট্র সরাসরি দ্বিতীয় বিশ্বযুদ্ধে জড়িয়ে পড়ে। যুক্তরাষ্ট্র ১৯৪৫ সালে হিরোশিমা ও নাগাসাকিতে পারমাণবিক বোমা বিস্ফোরণ ঘটালে জাপান আত্মসমর্পণে বাধ্য হয় এবং পার্ল হারবার যুক্তরাষ্ট্রের কাছে ফিরিয়ে দেয়। বর্তমানে এটি যুক্তরাষ্ট্রের নিয়ন্ত্রণাধীনে রয়েছে। পার্ল হারবার প্রাকৃতিক ও নৈসর্গিক দৃশ্য হলেও এর সামরিক ও রাজনৈতিক গুরুত্ব অনেক বেশি। এখানে মার্কিন যুক্তরাষ্ট্র সামরিক ঘাঁটি করে প্রশান্ত মহাসাগরের ওপর নজর রাখতে সক্ষম হচ্ছে।

বিষয়শ্রেণী:যুক্তরাষ্ট্রের ঐতিহাসিক অঞ্চল ও ভূখণ্ড
বিষয়শ্রেণী:দ্বিতীয় বিশ্বযুদ্ধ
বিষয়শ্রেণী:সামরিক অপারেশন
সাঁই জহুর

**সাঁই জহুর** অথবা **সাঁই জহুর আহমেদ** () () (জন্ম ১৯৩৭)&#x5B;*[[উইকিপিডিয়া:তথ্যসূত্র প্রয়োজন|<span title="This claim needs references to reliable sources. (January 2012)">citation needed</span>]]*&#x5D; পাকিস্তানের অন্যতম প্রধান সুফি শিল্পী। তিনি তার জীবনের বেশিরভাগ সময়ই বিভিন্ন মাজার ও দরবারে গান অতিবাহিত করেছেন। তিনি ২০০৬ সাল পর্যন্ত কোন গান রেকর্ড করেননি, অথচ তিনি শুধু লোকমুখের কথার ভিত্তিতেই বিবিসি ওয়ার্ল্ড মিউজিক অ্যাওয়ার্ডের জন্য মনোনীত হন।
তিনি  "সেরা বিবিসি ভয়েস অফ দ্যা ইয়ার ২০০৬" হিসেবে আবির্ভূত হন।

## References


বিষয়শ্রেণী:জীবিত ব্যক্তি
বিষয়শ্রেণী:পাকিস্তানি কাওয়ালি শিল্পী
বিষয়শ্রেণী:পাঞ্জাবি ব্যক্তি
বিষয়শ্রেণী:পাকিস্তানি গায়ক
বিষয়শ্রেণী:১৯৪৫-এ জন্ম
বিষয়শ্রেণী:পাকিস্তানি লোকসঙ্গীত শিল্পী
বিষয়শ্রেণী:প্রাইড অব পারফরম্যান্স প্রাপক
বিষয়শ্রেণী:ওকারা জেলার ব্যক্তি
বিষয়শ্রেণী:লাহোরের সঙ্গীতশিল্পী
গোমতী নদী (কুমিল্লা)

**গোমতী নদী** বাংলাদেশ-ভারতের একটি আন্তঃসীমান্ত নদী। নদীটি বাংলাদেশের দক্ষিণ-পূর্বাঞ্চলের কুমিল্লা জেলার একটি নদী। নদীটির দৈর্ঘ্য ৯৫ কিলোমিটার, গড় প্রস্থ ৬৫ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড (পাউবো) কর্তৃক গোমতী নদীর প্রদত্ত পরিচিতি নম্বর দক্ষিণ-পূর্বাঞ্চলের নদী নং ০৪।

## উৎপত্তি ও প্রবাহ

গোমতী নদী ভারতের ত্রিপুরা রাজ্যের উত্তর-পূর্ব পার্বত্য অঞ্চলের (ডুম্বুর) ডুমুর নামক স্থানে উৎপন্ন হয়ে পার্বত্যভূমির মধ্য দিয়ে সর্পিল পথ প্রায় ১৫০ কিলোমিটার অতিক্রম করে কুমিল্লা আদর্শ সদর উপজেলার বিবির বাজার স্থলবন্দরের কাছ দিয়ে বাংলাদেশে প্রবেশ করেছে। তারপর এটি আঁকাবাঁকা প্রবাহপথে কুমিল্লার বুড়িচং, ব্রাহ্মণপাড়া, মুরাদনগর, তিতাস উপজেলাসমূহ অতিক্রম করে সবশেষে দাউদকান্দিতে গিয়ে মেঘনা নদীতে মিলিত হয়েছে।

## উপনদী এবং শাখানদী
গোমতীর প্রধান শাখানদী হলোঃ বুড়ি। আর আর্সি-নালিয়া ও আরচি হলো গোমতীর দুটি প্রশাখা নদী। এর কোনো উপনদী নেই।

## অন্যান্য তথ্য
গোমতি নদীটি তীব্র খরস্রোতা। কুমিল্লায় এর প্রবাহমাত্রা ১০০ থেকে ২০,০০০ কিউসেক পর্যন্ত উঠানামা করে।

## চিত্র

File:Gumti River 2018-08-31 (4).jpg
File:Gumti River 2018-08-31 (5).jpg
File:Gumti River 2018-08-31 (3).jpg
File:Gumti River 2018-08-31 (1).jpg


## আরও দেখুন
* বাংলাদেশের নদীর তালিকা
* পশ্চিমবঙ্গের নদনদীর তালিকা
* বাংলাদেশের বড় নদীসমূহ

## তথ্যসূত্র

বিষয়শ্রেণী:বাংলাদেশের নদী
বিষয়শ্রেণী:এশিয়ার আন্তর্জাতিক নদী
বিষয়শ্রেণী:ত্রিপুরার নদী
বিষয়শ্রেণী:ভারতের নদী
বিষয়শ্রেণী:আসামের নদী
সিলোনিয়া নদী

**সিলোনিয়া নদী** বাংলাদেশ-ভারতের একটি আন্তঃসীমান্ত নদী।  নদীটি বাংলাদেশের দক্ষিণ-পূর্বাঞ্চলের ফেনী জেলার একটি নদী। নদীটির দৈর্ঘ্য ৬১ কিলোমিটার, গড় প্রস্থ ৬২ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক সেলোনিয়া নদীর প্রদত্ত পরিচিতি নম্বর দক্ষিণ-পূর্বাঞ্চলের নদী নং ২২।

মালিপুর এলাকায় নদীর প্রস্থ ২৮ মিটার, গভীরতা ৭ মিটার। সিলোনিয়া নদী অববাহিকার আয়তন ৩০০.৬২ বর্গকিলোমিটার। এই নদীতে জোয়ার-ভাটার প্রভাব রয়েছে এবং বন্যাও হয়। এই নদীর তীরে বন্যা ব্যবস্থাপনা বাঁধ নির্মাণ করা হয়েছে। বামতীরে ২১ কিলোমিটার তীরব্যাপী এবং ডানতীরে ৬ কিলোমিটার। ৭৭০ মিটার এলাকায় ব্যাংক রিভেটমেন্ট আছে। এই নদীর প্রবাহ বারোমাস থাকে। ডিসেম্বর হতে মার্চ মাস অবধি এই প্রবাহ কমে যায়। তখন মালিপুর এলাকায় পানির গভীরতা থাকে ২ মিটার। জুন-জুলাইয়ে বর্ষা মৌসুমে আবার তা বৃদ্ধি পেয়ে ৪ মিটারে পৌঁছায়।

## উৎপত্তি ও প্রবাহ
সিলোনিয়া নদী ভারতের ত্রিপুরা রাজ্যের পার্বত্য অঞ্চল হতে ফেনী জেলার পরশুরাম উপজেলার মধ্য দিয়ে বাংলাদেশে প্রবেশ করেছে। পরে ফুলগাজী, ফেনী সদর এবং ছাগলনাইয়ার মধ্য দিয়ে প্রবাহিত হয়ে এই জেলার মুহুরী নদীতে পতিত হয়েছে।

## আরও দেখুন
* বাংলাদেশের নদীর তালিকা
* পশ্চিমবঙ্গের নদনদীর তালিকা
* বাংলাদেশের বড় নদীসমূহ

## তথ্যসূত্র

বিষয়শ্রেণী:বাংলাদেশের নদী
বিষয়শ্রেণী:এশিয়ার আন্তর্জাতিক নদী
বিষয়শ্রেণী:ত্রিপুরার নদী
বিষয়শ্রেণী:ভারতের নদী
বিষয়শ্রেণী:ফেনী জেলার নদী
বিষয়শ্রেণী:ছাগলনাইয়া উপজেলা